תלונות מסוג כאבים בכף הרגל בצדו הפנימי ומאחורי הקרסול הפנימי שמתבטאים גם בתחושות כאבים בכף הרגל ותחושת שריפה, עקצוץ ותרדמה של הבוהן הגדולה ושלושת הבהונות כלומר תחושה עצבית שמופיעה בזמן הפעלת כף הרגל והקרסול או אף מנוחה כאשר כף הרגל מתנפחת ועקב כך נוצר לחץ על העצב שנקרא בשם העצב הטיביאלי האחורי Posterior tibial nerve. התלונות אופייניות מאד בקרב ספורטאים ואתלטים עקב עומס יתר שמופעל בזמן אימונים ופעילות ספורטיבית.
אם נביט על הקרסול מצידו הפנימי ונמשש את העצם הבולטת ונחליק עליה אחורנית נוכל לחוש רצועה רוחבית בשם Flexor retinaculum of foot הרצועה מחברת בין עצם השוק tibia לבין עצם העקב calcaneus ומתחתן עוברות העצב הטיביאלי האחורי ובלועזית Posterior tibial nerve ובסמוך אליו העורק הטיביאלי האחורי ובשמו הלועזי posterior tibial artery וכן מספר גידים שתפקידם להפעיל את כף הרגל ובהונות כף הרגל. המבנה של התעלה הטרסלית מאד צפוף ועקב עומסים ושקיעת המבנים הגרמיים להתעבות הרצועה הטרסלית תיתכן הופעת כאבים והקרנות לכיוון הבהונות 1 – 4 שמוגדרת בשם תסמונת התעלה הטרסלית.
כאמור הלחץ שמופעל מהרצועה הרוחבית Flexor retinaculum of foot על העצבים וכלי הדם ובנוסף התעבות הגידים שעוברים בתוך התעלה יגרמו לנזק לעצב טיביאלי האחורי שהוא הרקמה העדינה והפגיעה ביותר שעוברת בתוך המרווח של התעלה הטרסלית. כלומר עומסים, שינויים במנח כף הרגל, שקיעה של רצועות האורך והרוחב של כף הרגל plantar fascia עלולים להעמיס ולשנות את מנח כף הרגל. המקבילה לבעיה זו הינה תסמונת התעלה הקרפלית carpal tunnel syndrome בשורש כף היד שבה העצב הפגוע שנלחץ הוא עצב המדיאנוס medianus nerve.
ניתן לאבחן את הבעיה על ידי הסימנים והסימפטומים האופייניים של תסמונת התעלה הטרסלית כלומר התיאור של המטופל על תחושת כאב, נימול, עקצוץ ושריפה של הבהונות הגדול ושלושת הסמוכות אליו, כמו כן בעזרת בדיקה קלינית על שם טינל שמתבצעת על ידי הקשה על הרצועה הרוחבית והפקת התלונות האופייניות, או בעזרת מתיחת העצב הטיביאלי האחורי ושינוי מנת הקרסול ובכף לגרום להופעת הנימול האופייני. בדיקות הולכה עיצבית מסוג EMG תיתן תמונה מדויקת של מצב ההולכה של העצב הפגוע. במצבים קשים וקיצוניים לפני ההחלטה לגבי ניתוח לשחרור הרצועה ניתן לבצע בדיקת MRI שתציג את מצבו של העצב והלחץ שמופעל עליו.
טיפול הפיזיותרפיה שיינתן על ידי פיזיותרפיסט מוסמך על ידי משרד הבריאות ושהתמחה בטיפולי פציעות ספורט יכלול תחילה בדיקה קלינית יסודית ואבחון יסודי לשם זיהוי מקור הבעיה, האם מדובר בלחץ שמופעל על העצב או האם קיים עיבוי של הגידים tibialis posterior tendon אוflexor hallucis longus tendon הסמוכים אל העצב ולכן מצמצמים את המרווח בתוך התעלה הטרסלית. או אולי מדובר בבעיה שמקורה ברצועות כף הרגל ובשמן המדעי plantar fasciitis או אולי הבעיה נובעת עקב דורבן העקב calcaneal spur בעיות אילו שגורמות לשינויים ביציבת כף הרגל ובמנח של העמידה ולכן באופן משני גורמות ללחץ על העצב הטיביאלי האחורי ותלונות שקשורות ב תסמונת התעלה הטרסלית.
הטיפולים שיבצע הפיזיותרפיסט יותאמו כאמור לסימנים ולסימפטומים ובכפוף לממצאי הבדיקה. השיטות שיופעלו יהיו טכניקות ידניות מקומיות כגון deep friction massage על פי תפיסת cyriax method או טכניקות מסוג מוביליזציות ומניפולציות לפי maitland method כמו כן נשתמש במכשור רפואי חדשני מסוג גלי הלם, מכשור ultrasound, מכשירים לגירויי חשמלי מסוג trans electrical nerve stimulation חבישות רפואיות לייצוב ולקיבוע הקרסול מסוג paris tapping או חבישות להזרמת הנוזל התת עורי מסוג kinesio tape.
כפי שתיארתי במאמר תסמונת התעלה הטרסלית הינה תסמונת אופיינית לספורטאים שנגרמת עקב עומס ייתר על כף הרגל ושניתן לעזור לה בעזרת פיזיותרפיה מתאימה, אך השלב החשוב ביותר הוא האבחון ומציאת הגורם לבעיה. הצלחת הטיפול תלויה תחילה באבחון המתאים ואז בהתאמת מרכיבי הטיפול הנכונים והמתאימים לפתולוגיה שמצאנו.